NaiveNeuron/SloPal huggingface dataset:
J. Gabriel, poslanec: (2004-03-02):
Druhá otázka veci, nie som odborník, ale beriem do úvahy to, že všetky profesijné organizácie do jednej vyjadrili stanovisko proti zrušeniu krajských súdov. V podstate všetci súhlasia s tým, aby ostala dislokácia a kompetencie v takomto rozsahu, ako sú, samozrejme, sú tu názory aj iné, čo sa týka kompetencie samotných súdov ako takých a ich právomocí, ale dislokácia bola jednoznačne podporená aj profesijnými organizáciami. Ja by som chcel kolegov poprosiť v prípade, že sám nepristúpite na to, že by sme mali tie krajské súdy ponechať, tak ako sú, teda myslím tým trnavský a trenčiansky, aby hlasovali za vrátenie zákona späť. Ďakujem pekne.
Paška, Pavol, predseda NR SR (2014-11-08):
Pani poslankyňa, kľud.
Blanár, Juraj, podpredseda NR SR (2021-10-06):
Pán poslanec Benčík, nech sa páči.
Grendel, Gábor, podpredseda NR SR (2023-02-08):
Tak to bolo záverečné slovo pána spravodajcu. Prerušujem rokovanie o tomto bode programu. Ďalším bodom by mal byť návrh poslancov Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon o poľovníctve. Pán poslanec Fecko sa však nenachádza v sále, takže tento návrh, tento návrh stráca poradie. Pán poslanec Suja s procedurálnym návrhom, nech sa páči.
Mazurek, Milan, poslanec NR SR (2021-07-01):
Edo, je veľmi smutné, že keď chceš ako poslanec Národnej rady vystupovať a hovoriť normálne svoje názory k týmto šialeným návrhom, ktoré tu táto vláda dáva, tak proste nejaký asi nadrogovaný poloblázon tu proste bude stále vykrikovať, vrieskať po každom, hádzať sa tam o zem proste, ukazovať, že nie je mentálne zdravý a že patrí do ústavu, kde by ho mali liečiť, myslím tým Joža Pročka, že skrátka nemôžeš ako poslanec normálne vykonávať svoj mandát, lebo nestačil do tohto pléna jeden Matovič, proste tu potrebovali dotiahnuť ešte aj Pročka, aby to bolo kompletné v otázke bláznov. No a čo sa týka toho nezmyselného šialeného nápadu s tou ich očkovacou lotériou a s tým obrovským rozhadzovaním peňazí daňových poplatníkov Slovenskej republiky, aby tak mohli úžerníkom, svojim vlastným voličom, tí, ktorí im cez Polláka organizovali tie voličské zástupy, ktoré ich potom volili v jednotlivých osadách, zabezpečovať lukratívny biznis. No ako to presne asi dopadne? Presne jak sme tu hovorili o tom sprostredkovaní. Oni to nechcú počuť, lebo nedokážu si tieto veci ani len predstaviť. Proste každý ten úžerník ich tam postaví do radu, zabezpečí to, aby sa tam očkovať išli, oni budú šťastní, spokojní, slovenskí daňoví poplatníci zaplatia tomu úžerníkovi nový mercedes a všetko bude skvelé, no nie? A OĽANO takisto bude spokojné, lebo veď si udrží tieto svoje voličské hlasy. Ale keď občania napríklad v Žehre zúfalo prosili o pomoc napríklad Jožka Pročka, tak ten sa im vyjadril v maili, som videl tú odpoveď, že nebojte sa, naši páni poslanci Herák a Pollák sa o to postarajú. No Herák sa už postaral, ale o malé dievčatká, takže už tu nie je a z tohto dôvodu, Edo, musíme jednoznačne odmietnuť akékoľvek z týchto snáh, pretože idú od chorých ľudí, chorých ľudí, ktorí by nemali reálne riadiť ani ZRPŠ v základnej škole a nie ešte Národnú radu a celý štát.
Laššáková, Jana, podpredsedníčka NR SR (2014-11-08):
Máte reagovať, pán poslanec, na predrečníka, a nie púšťať... Áno, pán poslanec Mihál? Podľa rokovacieho poriadku?
Krajčír, Ľuboš, poslanec NR SR (2021-10-01):
Ďakujem pekne za slovo. Škoda, že tu kolega nesedí, lebo teda budem to hovoriť možno nejako do tej strany a predstavovať si ho tam. Pán Blaha, vy sa tvárite, ako keby nástupom Daniela Lipšica na pozíciu špeciálneho prokurátora sa tu absolútne špeciálna prokuratúra, z nej stala nejaká mafiánska posluhovačka. Ale uvedomte si, že toto je správa špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2020. To bolo za vášho špeciálneho prokurátora, ktorého teda je prezývka 61:0. Takže vy tu niečo kritizujete, ale ja si myslím, že nemáte ani odbornosť na to, aby ste vôbec pochopili, čo tu dnes prerokovávame. Naozaj, vy ste sa absolútne nedržal témy a vaše vystúpenie nebolo odborné, ale odporné. Naozaj mňa mrzí, že bývalý váš kolega z poslaneckých lavíc, asi teda ste mali nejakým spôsobom medzi sebou nejako rušno, ale toto boli iba osobné útoky, tuto nič odborné z vašich úst nebolo počuť. Zvláštne naozaj, že v minulom volebnom období ste tu nebúchal do rečníckeho pultu, nedomáhal sa spravodlivosti, vám bolo úplne ukradnuté, tí ľudia ako tu trpeli kvôli vám. Ja sa naozaj, žiaľbohu, budem musieť vyjadriť, že ste jeden luhár a jeden šašo.
M. Hort, podpredseda NR SR: (2008-02-05):
S faktickou poznámkou na vystúpenie pána poslanca Jozefa Buriana sa neprihlásil nikto. Konštatujem, že pán poslanec Burian bol posledný prihláseným do rozpravy. Vyhlasujem všeobecnú rozpravu za skončenú. Chcem sa spýtať zástupcu navrhovateľov, pani poslankyne Muškovej, či chce využiť záverečné slovo. Nie. Pán poslanec Cabaj ako spravodajca chce využiť záverečné slovo. Nech sa páči.
Paška, Pavol, predseda NR SR (2012-09-13):
Pán poslanec Štefanec.
Figeľ, Ján, podpredseda NR SR (2013-10-15):
Žiada si záverečné slovo pani spoločná spravodajkyňa? Nie je tomu tak, ďakujem, oceňujem. Prerušujem rokovanie o tomto bode programu. Teraz budeme pokračovať prvým čítaním, ďakujem pán minister, o vládnom návrhu zákona, ktorým sa mení a dopĺňa zákon č. 17/2004 Z. z. o poplatkoch za uloženie odpadov v znení neskorších predpisov. Tento návrh, vládny návrh zákona je pod tlačou 720 a návrh na jeho pridelenie do výborov je v rozhodnutí č. 690. Teraz poprosím ministra životného prostredia Slovenskej republiky pána Petra Žigu, aby vládny návrh zákona uviedol.
Hrušovský, Pavol, podpredseda NR SR (2010-08-10):
Panie poslankyne, páni poslanci, tak ako som informoval, o možnosť vystúpiť v Národnej rade požiadal pán predseda Najvyššieho súdu. O jeho žiadosti dám hlasovať podľa príslušných ustanovení zákona o rokovacom poriadku. Predtým ako pristúpime k hlasovaniu, chcem vás poprosiť, aby sme sa prezentovali, zistím, či Národná rada je schopná uznášať sa. Páni poslanci, prosím, prezentujme sa. (Ruch v sále.) Prezentujeme sa, páni poslanci. Prezentujeme sa, páni poslanci. (Prezentácia.) Konštatujem, že Národná rada je schopná uznášať sa. Pristúpime k hlasovaniu o tom, či Národná rada vyslovuje súhlas s možnosťou vystúpiť v rozprave pánovi predsedovi Najvyššieho súdu. Prosím, prezentujme sa a hlasujme. (Hlasovanie.) 134 poslancov prítomných, za návrh 58, proti 42, 32 sa zdržalo, 2 nehlasovali. Pán predseda Najvyššieho súdu, Národná rada vám neudelila súhlas vystúpiť v Národnej rade v rozprave k prerokovávanému bodu programu. Panie poslankyne, páni poslanci, vyhlasujem rozpravu o tomto bode programu za skončenú. Chcem sa opýtať, pani predsedníčka vlády... Procedurálny návrh, pán poslanec Paška?
M. Pado, minister vnútra SR: (2006-03-15):
V predloženom návrhu novely zákona sa ustanovuje príslušnosť vlády Slovenskej republiky na vyhlasovanie štátneho smútku a určujú sa prípady, v ktorých tak bude robiť povinne a v ktorých tak robiť môže. Keďže návrh zákona reaguje na aktuálnu spoločenskú potrebu, odporúčam vysloviť s týmto návrhom zákona súhlas. Ďakujem pekne.
B. Bugár, podpredseda NR SR: (2002-02-06):
I. Hudec, poslanec: ... v nejakom zákone, vy nemôžete... (Nebolo počuť vystúpenie rečníka, pretože mikrofón to nezachytával.) Chcem poďakovať všetkým tým...
Dostál, Ondrej, poslanec NR SR (2010-12-03):
Vážený pán poslanec Ondruš, ja by som tiež chcel oceniť váš príspevok, aj keď slovo oceniť je v tomto prípade slabé, ja by som priam chcel vzdať hold vášmu rečníckemu umeniu. Dokázali ste svojím vystúpením, dá sa povedať, prekonať svojho predsedu Roberta Fica, ktorý sa tu pred hodinou neúspešne pokúsil sám natiahnuť toto rokovanie a zabrániť čo i len teoretickej možnosti, aby sme už dnes skončili rozpravu tým, že navrhol, vyhovárajúc sa na snehovú kalamitu, aby sme prerušili rokovanie. Vy ste to dokázali, dokázali ste byť účinnejší ako snehová kalamita. Pretože myslím si, že toto je lepšie riešenie aj pre SMER, pretože ľudia práce, keď majú pracovný čas do štvrtej, obvykle ich o jednej nepustia z dôvodu, že sneží. Určite, určite to, čo ste chceli dosiahnuť, bolo lepšie dosiahnuť týmito zdĺhavými rečami a verím, že si vyslúžite od svojho predsedu stranícku pochvalu, pretože ste splnili veľmi výborne tú stranícku úlohu, ktorú ste mali. A záverom mi teda ešte dovoľte, aby som ocenil aj váš zmysel pre humor. Mám na mysli konkrétne to opakované zdôrazňovanie, že svojím vystúpením nechcete naťahovať čas, s niečím tak vtipným som sa naozaj už veľmi dlho nestretol. Ďakujem. (Potlesk.)
V. Veteška, podpredseda NR SR: (2004-03-11):
I. Belohorská, poslankyňa: Ďakujem pekne, pán predsedajúci. Mňa zaráža pri prerokúvaní tohto bodu, že tu nie je prítomný generálny prokurátor, že tu nie je prítomný minister spravodlivosti, pretože si myslím, že právo tu dostáva dnes jednoznačne po nose. Pani justícia má nielen zaviazané oči, ale zdá sa, že má aj zaviazané ústa a aj zapchaté uši. Zneužívate právo ako politickú sekeru na opozičných poslancov. Kedy sa vám zachce, vtedy urobíte poľovačku, aby ste zakryli, že v tomto štáte ľudia dnes sú na pokraji, veľakrát na pokraji aj so svojimi silami zvládať osudy, ktoré ste im pripravili. Som veľmi rada, že sú prenosy, aj keď sú vo veľmi nevyhovujúcom termíne, lebo myslím si, že občania si urobia dobrý obraz o tom, akí ľudia pripravujú zákony pre nich, pre ich každodenný život, pre ich choré deti a pre ich postihnutých príbuzných. Urobia si veľmi dobrý obraz o tom, koľko je ľudí v tejto sále, ako sa bude rozhodovať o osudoch aj našich dvoch poslancov. Je to neúcta k zákonu a je to neúcta, vážení kolegovia, ku cti druhých ľudí. Nechcite potom, aby si niekto mohol vážiť vás, keď si vy nevážite česť toho druhého. (Potlesk.)
Zemanová, Anna, poslankyňa NR SR (2022-09-22):
Ďakujem za slovo. Vážený pán predsedajúci, kolegovia, kolegyne, predkladáme vám návrh zákona, ktorý, ktorým sa mení zákon č. 414/2012 o obchodovaní s emisnými kvótami. Cieľom predloženého návrhu zákona je zvýšiť výšku použiteľného výnosu z dražieb kvót zo súčasných 30 % ročného výnosu z dražieb kvót na 70 %. Zároveň sa vypúšťa oprávnenie ministerstva životného prostredia meniť výšku percentuálnej distribúcie použiteľného výnosu z dražieb kvót na zákonom stanovené účely. Toľko na úvod a potom sa hlásim do rozpravy, kde vysvetlím viac.
Grendel, Gábor, podpredseda NR SR (2020-07-24):
Pán poslanec Valocký.
Lazár, Ladislav, poslanec NR SR (2011-07-06):
Pán kolega, ak ste nevlastnil, tak sa ospravedlňujem. Vidíte, takto to rozprávajú v Košiciach. To je asi tak, ako vy rozprávate na lekárov, že sú skorumpovaní. Vo vyhlásení, v zdôvodnení zákona sa píše, že tento zákon pomôže znížiť korupčné správanie lekárov. Ja s týmto absolútne nesúhlasím, ak máte nejaký dôkaz, treba to predložiť. Tento fakt sa samozrejme v Košiciach všeobecne takto šíri, bohužiaľ, keď to nie je takto, je tam nejaké geriatrické centrum, ale to už, myslím, že toto nie je téma, ktorú tu chcem rozvádzať ďalej. Ja chcem povedať len jednu vec, ťažko uveriť tomu, ak sa predloží zákon, ktorý má tak veľa pripomienok, nelobujú a neochraňujú ho príslušníci, resp. členovia strany, odkiaľ je minister, a najväčším obhajovateľom je predseda zdravotníckeho výboru, tak potom ťažko sa môžete zbaviť takejto nálepky, že sú za tým, samozrejme, že rôzne iné dôvody, než ten, že chceme pomôcť občanovi. Ja hovorím, že občan na to v konečnom dôsledku doplatí.
Paška, Pavol, predseda NR SR (2013-09-11):
Faktická poznámka pani poslankyňa Vášáryová. Končím možnosť sa prihlásiť. Nech sa páči.
Štefunko, Ivan, poslanec NR SR (2024-01-08):
Ďakujem veľmi pekne, Beáta, že si upozornila na tú veľmi dôležitú časť, a to je vlastne násilie páchané na ženách, resp. domáce násilie, ktoré, ktoré sa vôbec ako kebyže v Trestnom poriadku neupdatuje, nespomína a nerieši. A pritom, aj keď sa argumentuje, už som to nedávno videl v televízii, sa argumentuje, že nejakým spôsobom sa približujeme ku Európskej únii a chceme vlastne naše tresty, resp. náš trestný poriadok prispôsobiť novej dobe. No tak si uvedomme, že nová doba reaguje oveľa citlivejšie na násilie páchané na ženách, v manželstve alebo mimo manželstva, na ulici, a my absolútne nevnímame tento pokrok v justícii, ktorý proste vníma vše... vnímajú všetky krajiny, a nielen v západnej Európske, ale v celej Európskej únii a v modernom a civilizovanom svete. To znamená, že túto tradíciu násilia páchaného na ženách by sme si mohli možno aj v našom súdnom poriadku trošku vykoreniť a zmodernizovať sa aspoň v tomto. Takže vyzývam vás na konštruktívnu adopciu týchto princípov a možno keď nebudete naše pripomienky vnímať, tak skúste si to proste updatovať na základe štandardov 21. storočia sami, hovorím to v duchu blaha našich budúcich dcér, našich matiek, našich babiek, spolupracovníčok a tak ďalej. Ďakujem veľmi pekne.
Danko, Andrej, podpredseda NR SR (2023-11-28):
Ďakujem. Na vystúpenie pani poslankyne desať faktických. Keďže máme určený presný termín na poslanecké grémium, o 17.00 hod., budeme pokračovať po poslaneckom grémiu, ktoré, predpokladám, že nebude dlhé, faktickými poznámkami. Prerušujem schôdzu a prosím členov poslaneckého grémia, aby sa odobrali na rokovanie. Ďakujem. (Zasadnutie poslaneckého grémia.)
Danko, Andrej, predseda NR SR (2019-06-18):
Pán poslanec Baránik.
A. Belousovová, podpredsedníčka NR SR: (2008-06-17):
Teraz dávam slovo spravodajcovi, ktorého určil navrhnutý gestorský ústavnoprávny výbor,  pánovi poslancovi Jaroslavovi Paškovi. Nech sa páči.
P. Paška, predseda NR SR: (2008-05-21):
(Hlasovanie.) 143 prítomných, 82 za, 54 proti, 7 sa zdržalo. Pozmeňujúce návrhy pána poslanca Pelegriniho sme schválili.
Hufková, Eva, poslankyňa NR SR (2014-12-11):
Ďakujem pekne. Vážený pán podpredseda, vážení páni ministri, vážení páni poslanci, vážení prítomní, dovoľte mi predniesť interpeláciu na ministra spravodlivosti Slovenskej republiky Tomáša Boreca vo veci bezdôvodného odmietania odchádzajúceho primátora Turčianskych Teplíc Michala Siguta zvolať ustanovujúce zasadnutie novozvoleného zastupiteľstva v Turčianskych Tepliciach tak, ako mu ukladá zákon, t. j. do 30 kalendárnych dní od dátumu konania volieb. Namiesto toho úraduje a dňa 14. decembra 2014 zvoláva staré zastupiteľstvo, kde chce nechať schváliť všeobecné záväzné nariadenie a rozpočet na budúci rok. Dňa 30. decembra plánuje opätovne zvolať staré zastupiteľstvo s návrhom na odvolanie hlavného kontrolóra mesta. Aký je postih, vážený pán minister, pre takéhoto primátora alebo starostu, ktorý takto porušuje zákon? Ako sa môžu brániť novozvolení poslanci, ale aj občania voči takémuto nezákonnému postupu a nečinnosti povinného orgánu samosprávy? Ďakujem za odpoveď. Druhú interpeláciu mám na ministra vnútra a podpredsedu vlády Slovenskej republiky a ministra vnútra Slovenskej republiky Roberta Kaliňáka vo veci bezdôvodného odmietania odchádzajúceho primátora Turčianskych Teplíc Michala Siguta zvolať ustanovujúce zasadnutie novozvoleného zastupiteľstva v Turčianskych Tepliciach tak, ako mu ukladá zákon, t. j. do 30 kalendárnych dní od dátumu konania volieb. Namiesto toho úraduje a dňa 14. decembra 2014 zvoláva staré zastupiteľstvo, kde chce nechať schváliť všeobecné záväzné nariadenie a rozpočet na budúci rok. Dňa 30. decembra plánuje opätovne zvolať staré zastupiteľstvo s návrhom na odvolanie hlavného kontrolóra mesta. Aký je postih pre primátora alebo starostu, ktorý takto porušuje zákon? Ako sa môžu brániť novozvolení poslanci, ale aj občania voči nezákonnému postupu a nečinnosti povinného orgánu samosprávy? Nemala by ústredná volebná komisia alebo Ministerstvo vnútra Slovenskej republiky, aby nedochádzalo k svojvoľnému výkladu zákona o obecnom zriadení, vydať záväzné nariadenie pre všetky orgány samospráv ohľadom povinností a zákonného postupu pri odovzdávaní a preberaní samosprávy v obci alebo meste? Ďakujem za odpoveď. Ďakujem, pán podpredseda, skončila som.
Šeliga, Juraj, podpredseda NR SR (2021-02-05):
Ďakujem. Otváram rozpravu. Nedostal som žiadnu písomnú prihlášku. Kto sa chce prihlásiť ústne, sa pýtam. Nikto. Vyhlasujem rozpravu za skončenú. Poprosím vás, pán spravodajca, dajte návrh o hlasovaní o zákone ako o celku s odporúčaním gestorského výboru.
Hort, Milan, podpredseda NR SR (2010-10-12):
Ďakujem. Faktické poznámky neevidujem, vyhlasujem rozpravu za skončenú. Pán podpredseda, chcete reagovať? Nie. Pani spravodajkyňa taktiež nie. Prerušujem rokovanie aj o tomto bode programu. Nasleduje ďalší bod, ktorým je vládny návrh zákona, ktorým sa mení a dopĺňa zákon č. 199/2004 Z. z. (ide o Colný zákon) a o zmene a doplnení niektorých zákonov v znení neskorších predpisov. Máte ho ako tlač 102. A pridelenie výborom je v rozhodnutí č. 94. Pán podpredseda, nech sa páči. [Rokovanie o vládnom návrhu zákona, ktorým sa mení a dopĺňa zákon č. 199/2004 Z. z. ( ide o Colný zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 102.]
Laurenčík, Milan, podpredseda NR SR (2020-04-07):
Pán poslanec Kočiš.
Zmajkovičová, Renáta, podpredsedníčka NR SR (2012-07-25):
Ďakujem. Otváram rozpravu. Do rozpravy som dostala jednu písomnú prihlášku, za poslanecký klub SDKÚ – DS vystúpi pán poslanec Ivan Štefanec. Nech sa páči, pán poslanec.
Paška, Pavol, predseda NR SR (2012-05-04):
Ďakujem pekne, pán poslanec. Faktické poznámky, páni poslanci Muňko, Baláž a Blanár. Končím možnosť sa prihlásiť. Pán poslanec Muňko.
Jarjabek, Dušan, poslanec NR SR (2015-02-18):
Ďakujem pekne. Pán poslanec XY, ktorý ste teraz čítali túto esemesku, ja mám takýchto esemesiek, čo sa týka vašej hlavy, môžem nadiktovať niekoľko a nielen na vás, pochopiteľne. Je to hlúpe, primitívne a tupé, že to takýmto spôsobom sa tuná rozpráva. Ja som tuná teraz 3 hodiny nebol, lebo som bol vybavovať iné veci. Dámy a páni, dokedy chcete tento kolotoč takýmto spôsobom naťahovať? Preto, lebo vôbec nemám pocit, že som tuná 3 hodiny nebol, ale tie isté tzv. názory tuná počúvam po troch hodinách, ako keby sa nič nestalo. Toto je zlodejina na daňových poplatníkoch preto, lebo toto niečo stojí, toto osvetlenie, radi ste o tom hovorili, keď ste boli v opozícii, a minulé volebné obdobie takisto. Ja sa pýtam, aký toto celé má zmysel? Povedali ste všetko, čo ste chceli povedať, zbaľte to, viete veľmi dobre, že neprejdete, vráťte sa ku svojim rodinám a trávte svoje voľné chvíle iným spôsobom, ako takýmto hulákaním zbytočným, proste sú to totálne nezmysly. Totálne nezmysly, čo rozprávate. A už ste to povedali niekoľkokrát. Zbaľte to, nemá to význam, viete veľmi dobre, že tento minister bude ministrom ďalej, a toto, čo vy si tuná hudiete, ja neviem, pre koho to robíte. Preferencie vám nerastú. Nechápem, skutočne nechápem. Bude to ešte horšie s vami, ako to je. Načo? Úplne zbytočné. Takže buďte takí láskaví, nikomu a tí, čo sa tuná takýmto spôsobom predvádzajú, aby sa dostali aj do budúceho parlamentu, to je úplne zbytočné. Nepomôže vám to ani v tom vašom vnútrostraníckom boji, vnútri vašich strán to nepomôže. A tuná poniektorí v tom prvom rade to vedia. (Potlesk.)
Jurinová, Erika, podpredsedníčka NR SR (2012-07-03):
Ďakujem pekne pánovi poslancovi. Na jeho vystúpenie päť, piati poslanci sa prihlásili s faktickými poznámkami. Uzatváram možnosť prihlásiť sa. Čiže pán poslanec Blaha, Brixi, Viskupič, pani poslankyňa Mezenská, Mihál Jozef. Už bola ukončená, Alojz, takže prosím pána Hlinu vymazať. Nech sa páči, pán Blaha.
Glváč, Martin, podpredseda NR SR (2019-10-17):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Petrovi Pamulovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči.
Číž, Miroslav, podpredseda NR SR (2015-06-15):
Pán Poliačik, odpustite mi, no nerešpektujem vaše právne znalosti a po tomto, čo ste teraz povedali, už vôbec nie. Pán Kadúc, nekorektne hovoríte, pretože kauza Gorila ako taká vstúpila do verejného života zhruba v roku 2010, čiže to, že sa to dialo v rokoch 2004-5, je jedna vec, ale politicky sme o tom hovorili všetko, máme nezávislé súdne moci, že, takže je to veľmi zložité. Pani Radičová hovorí, že v roku 2010 dostala, a je to verejne dostupné tvrdenie, v 2010 dostala túto správu, neotvorila ju a rovno ju poslala pánovi ministrovi Palkovi. Čiže predpokladám, že aj pánovi Lipšicovi ju pán Palko ukázal, keďže vychádzali spolu celkom dobre a boli úzki partneri, ako ministrovi spravodlivosti. Ale toto dôležité nie je. Dôležité sú iné veci, pán kolega. Ešte jednu vec chcem spomenúť s tými generálnymi prokurátormi, o ktorých tu pán Lipšic hovorí. Pán Lipšic, veď vždy sme boli v opozícii, keď sa volili tí generálni prokurátori, o ktorých hovoríte. Môžem si vybrať z dvoch ziel z môjho pohľadu, tak som si vybral to jedno, tak som v roku, keď sa volil prvýkrát Trnka, sme boli v opozícii, aj tak v roku 2010 sme boli v opozícii, kde sme sa teda pridali ku skupine poslancov a potom už sme sledovali zas tú politickú fériu, ktorej aj vy ste boli aktívnym členom. Ale už, preboha, veď toto už nechajte, nech potvrdzuje tá verejnosť okolo nás! A ináč všetkým ďakujem za faktické poznámky.
Glváč, Martin, podpredseda NR SR (2018-11-21):
Prihlásenie do rozpravy som uzatvoril, prepáčte. Nech sa páči, pán poslanec Uhrík.
Bugár, Béla, podpredseda NR SR (2010-09-08):
Na vystúpenie pána poslanca s faktickými poznámkami traja. Končím možnosť sa prihlásiť s faktickými. Pán poslanec Podmanický.
Glváč, Martin, podpredseda NR SR (2018-12-07):
Pani poslankyňa Gaborčáková, nech sa páči.
Mesterová, Zuzana, poslankyňa NR SR (2023-12-13):
Ďakujem za slovo. Pán Grendel, pán Jakab a kolegyne a kolegovia z opozície, ja sa vám teda chcem veľmi pekne poďakovať, že po necelých dvoch mesiacoch tejto vlády sa nám darí búrať mýtus, že síce sa za Fica kradlo, ale aspoň sme mali sociálne istoty. Ja teda neviem, či sa za predchádzajúcich vlád Roberta Fica kradlo, to by mali vyšetriť orgány, ktoré táto vláda chce zrušiť, ale teda viem, že sociálne istoty už nevie garantovať. To dokazuje aj táto rozprava, aj tento návrh. Túto schopnosť stratil, ale získal novú, zjednotiť opozíciu. To je v jeho prípade nevídaná schopnosť, veľmi fascinujúce je to sledovať a ja tak rozmýšľam, že či teda práve pán Fico nie je ten bájny zahraničný agent, ktorý tu zjednocuje opozíciu a chce povaliť túto vládu. Neviem teda. (Potlesk.)
P. Gabura, poslanec: (2007-06-21):
Ďakujem. (Potlesk.)
Viskupič, Marián, poslanec NR SR (2023-12-07):
Ďakujem pekne, pani kolegynke Vaľovej za reakciu. No dobre, tak 69 miliárd, len aby ste vedeli, že 46 už bolo, keď ste to tu odovzdali, hej, ten nárast je veľký, súhlasím. Ale ďalšia vec ešte. Desať miliárd z toho sa ešte neminulo, pretože teda sú na účtoch štátu, to je ďalšie len spresnenie. Takže, ale, pani Vaľová, veď vy ste tu sedeli, vy si to pamätáte, ja som tu kritizoval toto stále, SaS-ka to isté. Veď my sme z tej vlády po dva a pol roku odišli práve hlavne kvôli nezodpovednému hospodáreniu, kvôli šafáreniu, kvôli rozdávaniu. My sme odtiaľ odišli. To môžme kritizovať spoločne. No a čo sa týka I. a II. pilier. Viete, jasné, v I. pilieri sa dôchodok valorizuje, áno, v II. sa vám tiež zhodnocuje, to by malo byť akože plus-mínus porovnateľné. Dokonca by mohol ten II. sa aj viac, ale tam je jedna vec do budúcna. Viete, valorizuje sa a bude sa valorizovať, keď je z čoho. Jedného dňa z čoho nebude a potom to bude ako v Grécku, keď zo dňa na deň sa nieže valorizovali tie dôchodky, ale boli o 30 % nižšie. Toto je ten problém, pani Vaľová, že teraz to funguje, lebo dnes Husákove deti, my všetci pracujeme. Dnes ten pomer pracujúcich Slovákov a tých, ktorým tie dôchodky platíme, je výhodný. Ale to sa začne meniť a potom, potom už to jednoducho stále menej ľudí sa bude skladať na stále viac dôchodkov z I. piliera. A to jednoducho už potom sa nebude volať valorizácia, ale skôr znižovanie dôchodkovej náhrady, lebo na to nebude. Ďakujem pekne.
Hrušovský, Pavol, podpredseda NR SR (2011-02-03):
S faktickými poznámkami na vystúpenie pána poslanca Číža, traja páni poslanci, posledný pán poslanec Jasaň. Končím možnosť ďalších prihlášok. Nech sa páči, pán poslanec Čaplovič.
Á. Biró, poslankyňa: (2008-04-08):
Právo na odpoveď. Ja si myslím, že sme deklarovali, že nie sme voči právu na odpoveď. A tak ako pán Eduard Chmelár, ktorého ste citovali, je to naozaj európsky civilizačný výdobytok, v tom istom článku, kde takto označil právo na odpoveď, pán Chmelár napísal aj to, že nie je možné namieriť toto právo voči slobode tlače. A o tom, že ste veľmi majstrovsky a účelovo vytrhávali vety z kontextu, svedčí aj to, že ste ma citovali a ste hovorili o uhorskom tlačovom zákone a odcitovali ste paragrafy z tlačového zákona z roku 1914. Ja som hovorila o tlačovom zákone, ktorý bol odsúhlasený v rokoch, ktoré nazývame meruôsme. A vzdala som sa aj toho vzhľadom na to, že už nemám veľa času, aby som citovala z rezolúcie OBSE. To, o čom sme my hovorili, je spracované v stanovisku, ktoré si objednala OBSE. A tie vety, ktoré ste citovali, majú aj pokračovanie. A táto rezolúcia dáva žiadateľovi oprávnenie len vtedy, keď má naozaj oprávnený záujem na opravu alebo ak ide o skutkové tvrdenie... (Vystúpenie prerušené časomierou.)
Hrnčiar, Andrej, podpredseda NR SR (2017-04-05):
Otváram všeobecnú rozpravu. Do rozpravy som dostal jednu písomnú prihlášku. Prihlásila sa pani poslankyňa Zimenová, ktorá nie je v rokovacej sále. Tak sa pýtam, či sa chce niekto prihlásiť ústne. Nie je tomu tak. Chce zaujať stanovisko navrhovateľka? Nie. Spravodajca sa nechce vyjadriť. Prerušujem rokovanie o tomto bode programu a zároveň vám prajem pekný večer. (Prerušenie rokovania o 20.06 hodine.)
Grendel, Gábor, podpredseda NR SR (2022-05-04):
Otváram všeobecnú rozpravu, do ktorej neprišla žiadna písomná prihláška. Pýtam sa, či sa chce niekto prihlásiť ústne. Pán poslanec Radovan Kazda ako jediný. Končím možnosť prihlásiť sa ústne do rozpravy. Nech sa páči, pán poslanec.
Hrnčiar, Andrej, podpredseda NR SR (2017-11-30):
Pán poslanec Klus. Pardon.
Nicholsonová, Lucia, podpredsedníčka NR SR (2016-04-27):
Pán poslanec Dostál s faktickou.
M. Číž, podpredseda NR SR: (2008-05-22):
Pán poslanec, môj osobný názor je, že hrubo a zámerne ste porušovali rokovací poriadok a nabudúce, pokiaľ budem mať tú smolu, že budem viesť schôdzu, pokiaľ budete týmto spôsobom dávať interpelácie, ja vám odoberiem slovo. Ďakujem pekne. Teraz vystúpi v rozprave pani poslankyňa Katarína Tóthová.
M. Hort, podpredseda NR SR: (2007-10-16):
Ďalej v rozprave vystúpi pán poslanec Dušan Jarjabek. Pán poslanec, nech sa páči.
Žiga, Peter, podpredseda NR SR (2024-01-08):
Poslanec Pročko.
Pellegrini, Peter, predseda NR SR (2015-09-24):
S reakciou na faktické poznámky pán poslanec Mikloško.
Pčolinský, Peter, podpredseda NR SR (2023-02-09):
Už áno. Potom, potom vás poprosím aj ostatných, aby ten mikrofón bol čo najbližšie k ústam. Chcem ešte na balkóne pozdraviť Vranovčanov, dobrý deň. (Potlesk.) Prosím, pán dočasne poverený minister, aby ste v limite 15 minút odpovedali na otázky adresované predsedovi vlády. Prvá otázka je od pána poslanca Ondreja Dostála a znie: „V rámci decentralizácie verejnej správy prešli kompetencie zo štátu na samosprávy bez toho, aby bol realizovaný audit, čo výkon tej-ktorej úlohy reálne stojí. Podľa čl. 71 Ústavy Slovenskej republiky platí, že, citujem: ‚Na obec a vyšší územný celok možno zákonom preniesť výkon určených úloh miestnej štátnej správy. Náklady takto preneseného výkonu štátnej správy uhrádza štát.‛ Naše samosprávy dlhodobo vláde hlásia, že financovanie preneseného výkonu zo strany štátu je výrazne podhodnotené oproti reálnym nákladom. Výnosy, na základe ktorých štát posúva financie na prenesený výkon obciam a mestám, sú neraz aj desať rokov staré, nezohľadňujú teda ani infláciu. Kedy a ako mieni vláda tento problém riešiť?" Nech sa páči, pán minister, päť minút.
J. Senko, poslanec: (2007-06-27):
Ak má firma zabezpečený odbyt, ak sa jej darí, ak má potrebný kapitál, tak zamestnanci nie sú pre firmu príťažou. Svedčia o tom nakoniec aj zisky jednotlivých firiem, ktoré prišli na naše územie za posledné roky. Naopak tam, kde tieto podmienky nie sú, došlo k rušeniu pracovných miest a nepomohol tomu ani doteraz platný liberálny tzv. Kaníkov Zákonník práce. To dokazuje, že vývoj zamestnanosti ovplyvňovali ekonomické, a nie sociálne ukazovatele. Takže nakoniec si myslím, že Zákonník práce nie je a vôbec nebude prekážkou v zamestnanosti, skôr by mal mať vplyv na kvalitu pracovného vzťahu. A ešte jedna poznámka. Diskusia ešte v parlamente nie je skončená, nevieme, ako dopadne hlasovanie o pozmeňujúcich návrhoch a v priebehu dňa sa už na aktuálnych internetových stránkach denníkov objavujú palcové titulky, ktoré podsúvajú strašiaka do mysle ľudí. Ďakujem.
Kolesík, Andrej, poslanec NR SR (2015-11-11):
Pán predseda, o pozmeňujúcom a doplňujúcom návrhu poslancov Martina Poliačika a Jany Kiššovej nemôžeme hlasovať, keďže boli schválené body 41 až 50 spoločnej správy.
V. Jasaň, poslanec: (2009-10-27):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rady Slovenskej republiky spoločnú správu výborov Národnej rady. Národná rada Slovenskej republiky uznesením č. 1590 z 8. septembra 2009 pridelila predmetný vládny návrh zákona na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému. Všetky výbory prerokovali predmetný návrh zákona v stanovenej lehote. A poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré máte v tlači 1166a. Gestorský výbor odporúča o pozmeňujúcich a doplňujúcich návrhoch 1 až 5 rokovať spoločne a tieto schváliť. Zároveň gestorský výbor na základe stanovísk k predmetnému vládnemu návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k predmetnému vládnemu návrhu zákona bola schválená uznesením Výboru Národnej rady Slovenskej republiky pre obranu a bezpečnosť č. 288 na jeho 68. schôdzi. Ďakujem, pani predsedajúca, skončil som.
Hrušovský, Pavol, podpredseda NR SR (2011-03-22):
Hlasujeme, páni poslanci, o návrhu tak, ako ho predložila pani poslankyňa, ktorá odporúča prerokovať zákon v druhom čítaní. Pán poslanec Zelník, čo hľadáte? (Hlasovanie.) 145 prítomných, 78 za návrh, 4 proti, 63 sa zdržalo. Návrh sme schválili. Prosím ďalší návrh.
R. Kaliňák, podpredseda vlády a minister vnútra SR: (2008-11-27):
Čo je podstatné v tejto veci, je, že sa manipuluje s názvami, právnymi titulmi, rôznymi špeciálnymi názvami a všetkým možným, čo však, bohužiaľ, v týchto prípadoch často neplatí. Nič nie je jednoduchšie ako povedať, že Tipos má hodnotu 300 miliónov, ako povedal pán Mikloš v televízii, akurát zabudol na to, že len na účtoch je 1,1 miliardy s majetkom 1,5. To znamená, dať ho do konkurzu de facto je to isté ako rozsudok. Nehovoriac o tom, že v tom je ten návod, nie v tom, že do konkurzu. Áno, do konkurzu môžete dať predĺženú firmu, bezpochyby môžete. Ale nemôžete v tej istej chvíli vytvoriť tú istú firmu, ktorá bude robiť to isté a budete sa tváriť, že všetko je v pohode. Veď to je naozaj reálny návod na to ako porušovať právo. Máte záväzky? Nechce sa vám ich platiť? Zrušte firmu. Dajte ju do konkurzu a urobte si takú istú firmu, ktorá bude robiť to isté. (Potlesk.) To sa mi snáď zdá. To je čistý absurdistan, ktorý tu asi osem rokov bol. Ako môže niekto povedať, že niečo bolo potichu. Veď ten spor je osemročný. Najprv tvrdia, že o ňom všetko vedeli a každý deň sa o ňom informovali. Dnes sa tvária, že neexistoval? Všetky pojednávania, všetko bolo verejné. Čo je tu tajné? Čo sa to tu snažíme navodiť? Že keď niekto sa snaží riešiť právoplatne a vykonateľný rozsudok, že je problém, že je zlý, že je, neviem z čoho všetkého možného podozrivý? To je neuveriteľné. Je neuveriteľné. A čo sa ešte toho týka, Tipos je firma súkromného práva – to tu zdôraznil niekoľkokrát pán Mikloš – bezpochyby je teda každému, ktorý má základné právne vzdelanie, jasné, že so žiadnymi verejnými zdrojmi nehospodári. To znamená, že naňho všetky pravidlá tohto práva platia. Bohužiaľ, áno, v jednej veci dám pánovi Miklošovi za pravdu. Je to kaša. Tá kaša je veľmi nepríjemná a musíme ju teraz všetci jesť. Ale navaril ju on. Navaril ju naozaj on. (Smiech z rokovacej sály.) A viete, čo je najzaujímavejšie, že sa umelecky, ako je to on schopný, zbavil odpovede na tie základné otázky, kde som sa ho jasne pýtal. Za 23 mil. kúpil časť firmy, ktorá vlastnila tento spor, ktorú predtým predal za 21 mil. Tak prečo ju za tých 23 mil. nekúpil celú aj so sporom a bolo by po problémoch? Čiže, nie hodnota 90 alebo 100 mil. neskôr mimosúdneho vyrovnania, ale tu zadarmo, za to, že si kúpil časť, nech si kúpil celú a bolo by po problémoch a dnes by sme tu nestáli a nezachraňovali situáciu, ktorú jednoznačne navaril on. Je neuveriteľné, ako sa niekto chce zbaviť zodpovednosti za to, že je veľký problém. To je pre mňa úplne nepochopiteľné. Je pravda, že to robili 8 rokov, že nám kostlivci vychádzajú zo skríň a my to musíme riešiť. Všetci zaplatíme, ešte raz to hovorím, účty nimi vystavené. Ďakujem pekne. (Potlesk.)
Danko, Andrej, predseda NR SR (2017-02-10):
Ďakujem. Pýtam sa, či sa niekto chce prihlásiť do rozpravy ústne. Uzatváram možnosť prihlásenia do rozpravy ústne. Prihlásil sa pán poslanec Miroslav Číž. Nech sa páči.
Grendel, Gábor, poslanec NR SR (2017-09-14):
Ďakujem za slovo. Uznávam, že v tejto snemovni sú väčší odborníci alebo odborníčky na veštenie, ale vrátil by som sa k svojej faktickej poznámke zo 14. júna tohto roka, keď tu bol tento návrh v prvom čítaní. Citujem: „Potom by ma zaujímalo, že ako budú tieto preteky o štátnych vyznamenaniach medzi ústavnými činiteľmi pokračovať, že či keď tento návrh prejde, tak či aj SNS navrhne napríklad štátnu cenu Andreja Hlinku alebo MOST – HÍD štátnu cenu Sándora Petőfiho alebo kohokoľvek?“ Iba toľko.
B. Bugár, podpredseda NR SR: (2006-02-03):
Ako posledná bude interpelovať pani poslankyňa Mušková. Nech sa páči.
Paška, Pavol, predseda NR SR (2013-01-29):
Pán poslanec Hudacký do rozpravy.
A. Belousovová, podpredsedníčka NR SR: (2008-02-01):
A slovo má pani poslankyňa Žitňanská, nech sa páči.
B. Bugár, podpredseda NR SR: (2004-01-23):
(Hlasovanie.) Prítomných 130 poslancov, za návrh 130. Ďakujeme, pán predseda. Schválili sme uznesenie, podľa ktorého Národná rada určila výbory, ako aj gestorský výbor a lehoty výborom na prerokovanie tohto vládneho návrhu zákona v druhom čítaní. Budeme pokračovať  hlasovaním o vládnom návrhu zákona o zhromažďovaní, uchovávaní a šírení informácií o životnom prostredí (tlač 505). Pán spravodajca Jaduš, nech sa páči, máte slovo. J. Jaduš, poslanec: Vážený pán predsedajúci, vychádzajúc z oprávnení, ktoré pre mňa ako spravodajcu vyplývajú z § 73 zákona Národnej rady Slovenskej republiky o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c)  rokovacieho poriadku na tom, že prerokuje vládny návrh zákona o zhromažďovaní, uchovávaní a šírení informácií o životnom prostredí v druhom čítaní.
Danko, Andrej, predseda NR SR (2019-03-28):
Pán poslanec Farkašovský.
Blanár, Juraj, podpredseda NR SR (2022-05-03):
Ďalší s faktickou poznámkou na vystúpenie pána poslanca Zahorčáka – Ján Podmanický.
Mojš, Milan, poslanec NR SR (2013-09-04):
Vážený pán predseda, v rozprave vystúpil pán poslanec Sulík, no nebol podaný žiaden pozmeňovací návrh, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Kollár, Boris, predseda NR SR (2022-09-28):
Prosím, prezentujme sa a hlasujme. (Hlasovanie.) Prítomných 130 poslancov, za 16, proti 67, zdržalo sa 46, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Teraz prosím povereného člena výboru pre obranu a bezpečnosť poslanca Ondreja Ďuricu, aby uviedol hlasovanie o bode 71 schváleného programu, ktorým je prvé čítanie o návrhu poslancov Schlosára, Beluského a Kotlebu na vydanie zákona, ktorým sa mení zákon č. 321/2002 Z. z. o ozbrojených silách, tlač 1156. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Rastislava Schlosára, Martina Beluského a Mareka Kotlebu na vydanie zákona, ktorým sa mení zákon č. 321/2002 Z. z. o ozbrojených silách Slovenskej republiky v znení neskorších predpisov , tlač 1156.)
Glváč,Martin, podpredseda NR SR (2016-06-14):
Pán poslanec Rajtár! Páni poslanci, prerušujem schôdzu do 16.15 hod. Ďakujem. Páni poslanci a pani poslankyne, do 16.15 hod. vyhlasujem prestávku, kým sa ukľudníte. Ďakujem. (Prestávka.) (Po prestávke.)
Danko, Andrej, predseda NR SR (2016-11-22):
Ďakujem pánovi poslancovi Igorovi Matovičovi. Poprosím, s faktickými poznámkami sa prihlásili piati poslanci. Uzatváram možnosť prihlásenia s faktickými poznámkami. Pán poslanec Anton Hrnko.
M. Číž, podpredseda NR SR: (2006-10-19):
Vážené kolegyne, kolegovia, poprosím ešte raz naposledy, keby ste zaujali miesta. Pokračujeme v rokovaní. Prosím poverených overovateľov, aby oznámili výsledky volieb. Nech sa páči, pán kolega.
Laurenčík, Milan, podpredseda NR SR (2021-10-06):
Pozrite sa, sú to dva posledné body programu a budú prerokované zajtra o deviatej (výkriky v sále), o deviatej hodine, tak ako rozhodla Národná rada. Pán poslanec Marián Saloň.
Číž, Miroslav, podpredseda NR SR (2015-10-02):
Ďakujem, pani spravodajkyňa. Otváram všeobecnú rozpravu. Písomnú prihlášku do rozpravy nemám. Pýtam sa, kto sa chce prihlásiť do rozpravy ústne? Pokiaľ nikto, tak mi dovoľte vyhlásiť všeobecnú rozpravu za skončenú. Ďakujem navrhovateľovi, aj pani spravodajkyni a prerušujem rokovanie o tomto bode programu. Ďalším bodom programu je prvé čítanie o návrhu poslancov Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov. Návrh zákona má tlač 1749, návrh na pridelenie výborom je v rozhodnutí predsedu č. 1762. Slovo má pán poslanec Martin Poliačik a odôvodní tento návrh zákona. (Rokovanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1749.)
K. Sárközy, poslankyňa: (2008-05-22):
Veľvyslanectvo v Londýne. Najlacnejšou internátnou školou s poplatkom 6 330 libier, čo je približne 8 200 eur, je Dallam School. Vzhľadom na uvedené podľa veľvyslanectva v Londýne nie je možné identifikovať školy tak, aby boli dodržané finančné limity schválené vládou a teda ani informovať o možných počtoch umiestňovania slovenských žiakov na jednotlivých školách. Veľvyslanectvo v Dubline. V Írsku nie je rozšírené tzv. stredoškolské internátne ubytovanie. Školy, kde je zabezpečené ubytovanie, patria medzi najdrahšie a celkové náklady by v takomto prípade vysoko presiahli sumu 7 730 eur na jedného študenta. Veľvyslanectvo v Ríme, akreditované aj pre Maltu uviedlo, že na Malte existujú iba tri stredné školy a tie sú privátneho charakteru. Umiestnenie študentov na týchto školách nie je možné z dôvodu presiahnutia finančného limitu schváleného vládou na žiaka. A ešte jedna veta. Pri stanovenej výške štipendií Veľvyslanectvo Slovenskej republiky v Londýne zároveň poukazuje na hroziace riziko zaraďovania nadpriemerných slovenských žiakov do podpriemerných britských škôl, ako aj nie príliš vhodného sociálneho prostredia. Veľvyslanectvo tiež upozorňuje na spôsob, akým bude vykonaná právna starostlivosť a zodpovednosť o vybraných študentov, nakoľko ide o neplnoleté deti. Priemerná suma poplatkov za internátne školy bude približne 8 200 libier. Takže otázka znie: Ten materiál, ktorý bol prerokovaný vo vláde, potom hovorí o niečom inom. Nastala od tej doby nejaká iná východisková situácia, o ktorej poslanci nevedia? Ďakujem pekne.
Grendel, Gábor, podpredseda NR SR (2020-04-07):
Ďakujem pekne. Zaujmite, prosím, miesto pre navrhovateľa. Prosím spoločnú spravodajkyňu z výboru pre verejnú správu a regionálny rozvoj pani poslankyňu Zitu Pleštinskú, aby zaujala miesto určené pre spravodajcu. Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava v druhom čítaní. Pýtam sa, či chce niekto z poslancov vystúpiť v rozprave. Pani poslankyňa Pleštinská ako spravodajkyňa, potom pán poslanec Ferenčák. Skon... Ešte pán poslanec Dostál a... (Ruch v sále.) Ú, takže páni... Pán Gyimesi, to je procedurál alebo do rozpravy? Takže do rozpravy páni: Gyimesi, Suja, Ferenčák, Dostál. Ale najprv pani spravodajkyňa. Nech sa páči.
Kuciaňová, Magdaléna, poslankyňa NR SR (2019-11-27):
Vážený pán predsedajúci, vážené panie poslankyne, vážení páni poslanci, v rozprave bol podaný jeden pozmeňujúci a doplňujúci návrh. Nakoľko bol dnes v rozprave podaný pozmeňujúci návrh, v zmysle ustanovenia § 83 ods. 4 rokovacieho poriadku, dajte, prosím, hlasovať o skrátení lehoty.
Šimečka, Michal, podpredseda NR SR (2024-06-26):
Ďakujem veľmi pekne. Päť faktických poznámok v reakcii na vaše vystúpenie. Ako prvý pán poslanec Hlina, nech sa páči.
Laurenčík, Milan, podpredseda NR SR (2021-02-25):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 
24. schôdze Národnej rady Slovenskej republiky v prerušenej rozprave o návrhu vlády na vyslovenie súhlasu Národnej rady s opakovaným predĺžením núdzového stavu, tlač 430. Pani ministerka už zaujala miesto pre navrhovateľov. Takisto pán spoločný spravodajca. Takže ďalším v poradí z písomne prihlásených rečníkov do rozpravy je pán poslanec Boris Susko, ktorému by som rád odovzdal slovo. Je tu pán poslanec Boris Susko? Nie je tu pán poslanec Boris Susko, takže stráca poradie. Ďalším pánom poslancom je pán poslanec Ľuboš Blaha, ktorý takisto nie je v rokovacej sále, takže stráca poradie. Takže nech sa páči, pán poslanec Martin Beluský, máte slovo. (Pokračovanie rokovania o návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie , tlač 430.)
Krúpa, Juraj, poslanec NR SR (2024-09-13):
Ďakujem Martinovi Dubécimu za jeho vystúpenie. Myslím si, že to bolo úplne trefné a trafil klinec po hlavičke. Kde sa tu bavíme o tom, že na akom hlavičkovom papieri vlastne Mária Kolíková poslala list na Generálnu prokuratúru, či to mohol byť ten, alebo onen hlavičkový list, či sa mohla, alebo nemohla tak podpísať, alebo nemala, alebo mala tam dať takú pečiatku, alebo nemala. A toto sú, toto sa berie akože pádny dôvod na odvolávanie opozičného predstaviteľa, ktorý si vykonáva poctivo svoju funkciu a tlačí na tú SIS-ku, aby ju kontroval. A presne takisto mňa udivuje, že vás udivuje, že my chceme naozaj efektívne kontrolovať tú SIS-ku, že sa o to naozaj snažíme. A že vám to vadí, to mi je jasné, ale že ju ešte aj kritizujeme, vám to vadí. Akože to je, to je, vy to ani nevnímate, že to je že nezávislá inštitúcia, ktorá má mať, má byť pod nejakou kontrolou, ale že to je vaša inštitúcia, že ako keby sme kontrolovali vás, vašich ľudí. A to je jedno, že či to je len jeden tam, ktorý akože je váš, alebo viacej. Pravdepodobne je ich oveľa viacej. Takže toto sú tie veci. A ešte ma takisto fascinuje, presne ako napríklad kolegyňa Mesterová spomínala v reakcii na pána Dubéciho, kde citovala aj znenie Ústavného súdu, že koľkokrát tu bol porušený v prípade rokovania o novele Trestného zákona rokovací poriadok zo strany koalície. Proste ste si z toho urobili holubník, trhací kalendár a mňa by tak veľmi zaujímalo, že kto za to zoberie zodpovednosť. Ja neviem, teraz Danko alebo ktorý podpredseda parlamentu, alebo niečo podobné. Takže keby sme mali na to ísť naozaj rovnakým metrom, tak nemáme možno ani jedného koaličného predsedu výboru, nehovoriac o tom, že napríklad máme kumulovanú funkciu, čo sme tiež doteraz nemali, ako podpredseda Gašpar a predseda brannobezpečnostného výboru.
Valocký, Jozef, poslanec NR SR (2016-10-19):
Tým sme vyčerpali, pán podpredseda, hlasovanie o všetkých pozmeňujúcich návrhoch zo spoločnej správy a rozpravy. Pán podpredseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, o tomto návrhu hlasovať.
Jurinová, Erika, podpredsedníčka NR SR (2015-09-29):
Ďakujem, pán spravodajca. Otváram všeobecnú rozpravu. Do rozpravy som dostala písomné prihlášky. Za klub strany MOST – HÍD je tak prihlásený pán poslanec Gábor Gál, ďalej sú do rozpravy písomne prihlásení pán poslanec Ľubomír Galko a Daniel Lipšic. Dávam slovo pánovi poslancovi Gáborovi Gálovi, aby predniesol v rozprave pripomienky klubu strany MOST – HÍD.
Podmanický, Ján, poslanec NR SR (2013-04-16):
Ďakujem pekne za slovo. Ja len tri vecné poznámky. Pán poslanec, spomínali ste „podpora zamestnávania na protipovodňových opatreniach“ a argumentovali ste tým, že boli to výhodnejšie pracovné miesta, pretože tam bola menšia dotácia a boli efektívne. Len treba povedať, že hoci boli tie dotácie na jedno pracovné miesto nepochybne menšie ako pri investičných stimuloch, tak bolo to zamestnávanie na 9 mesiacov. Čiže bolo to oveľa kratšie. Zatiaľ čo pri vytváraní pracovných miest formou investičných stimulov sa predsa len predpokladá dlhšia udržateľnosť. Napokon ten vývoj je v tomto smere, chvalabohu, pozitívnejší, aj napriek niektorým negatívnym prípadom. Okrem toho namiesto programu zamestnávania na protipovodňových aktivitách bežia iné podporné programy pre obce. Obce môžu čerpať tie dotácie na vytváranie pracovných miest na úplne iných programoch, pretože protipovodňový program je teraz vo fáze určitého analyzovania a vyhodnocovania, nakoľko sme sa o tom dnes bavili. Časť tých projektov, sú tam problémy so stavebnými povoleniami, sú tam problémy s ohrozením bezpečnosti. Takže sa normálne celý program analyzuje, vyhodnocuje, to, čo bude dobré, predpokladám, že bude pokračovať, to, čo nebude dobré, no tak sa musí jednoducho vylepšiť. Takže to je prvá vec. Druhá vec. Tak sarkasticky ste spomenuli vyškolenie kamionistov, že len 17 ich bolo. No nebolo to, pán poslanec, vyškoľovanie kamionistov, bol to program podpory pre vytváranie miest v tomto sektore. Áno, nebol záujem, tak sa presúvajú, prirodzene, do programu vytvárania pracovných miest pre mladých do 29 rokov a tam je zas obrovský záujem a pôjdu programy zamestnávania nad 50 rokov. No a také úsmevné na záver. Čiže keď po dvoch rokoch vlády bola najnižšia nezamestnanosť v roku 2008 za vlády Roberta Fica, tak to po dvoch rokoch vlády Roberta Fica nebola jeho zásluha, ale keď po roku jeho vlády sú takéto... (Prerušenie vystúpenia časomerom.)